kurumikz/Cleaned-Kazakh-Wikipedia huggingface dataset:
Балық қанаты

(1) көкіректік қанаты, (2) құрсақ қанаты, (3) арқа қанаты, (4) май қанат, (5) құйрық астындағы қанаты, (6) құйрық қанаты]] Балық қанаты - балықтың суда тіршілік етуге бейімділігін арттыратын жүзу органы. Балықтың арқы, құйрық және құйрықастындағы қанаттары дара, ал көкіректік және құрсақ қанаттары жұп болады. Жұп қанаттар суда жоғары көріліп төмен түсу, дара қанаттардан - құйрық қанаты жүзу, басқалары денені бір қалыпта ұстау қызметін атқарады. Жүзу қанаты омыртқасыз жануарлардар бауыраяқтылар және бас аяқты моллюскілерде, қыл иекті құрттарда, ал омыртқалылардан дөңгелекауыздыларда, кейбір қосмекенділерде (құйрықты қос мекенділердің ересектерінде және суда тіршілік ететін личинкаларының көбінде, сондай-ақ, құйрықсыз қос мекенділердің личинкаларында) және сүткөректілерде (киттәрізділер мен сиреньдерде) болады. Галерея Дереккөздер
Стандартты электрод

Стандартты сутектік электрод — гальваникалық элементтер мне әртүрлі электрохимиялық өлшеулерде салыстырмалы өлшем ретінде қолданылатын элкетрод. Сутектік электрод, әдетте пластинка немесе газ тәріздіс сутекті жақсы сіңіретін металл сым болып табылады (платина немесе палладий қолданылады). Платина потенциалы ерітіндідегі Н+ иондарының концентрациясына тәуелді. Анықталатын химиялық реакцияның электродтық потенциалы осы сутектік стандартты электродқа тәуелділікте өлшенеді. Сутектің қысымы 1 атм. протондардың ерітінідідегі концентрациясы 1моль/л және температура 298 К кезінде сутектік электрод потенциалы 0 В болып қабылданады. Сутектік электрод және анықталатын электродтан гальваникалық элемент құрастырылғанда платина бетінде қайтымды түрде реакция жүріп отырады: 2Н+ + 2e− = H2 яғни, сутектің тотығуы немесе тотықсыздану үрдісі жүріп отырады - анықталатын электродта ағатын реакция потенциалына байланысты. Қалыпты жағдайдағы гальваникалық элементтің электрқозғаушы күшін өлшегенде қарастырылатын химиялық реакцияның стандартты электродтық потенциалын есептеп шығарылады. Дереккөздер
Йенё Фок

Йенё Фок (мажар. Fock Jenő) (16 мамыр 1916 ж. - 22 мамыр 2001 ж. ) — Мажарстан ның мемлекет және коммунист саяси қайраткер. 1967 жылдан 1975 жылға дейін Мажарстан Халық Республикасы Министрлер Кеңесінің төрағасы қызметін атқарған мажарстан. Өмірбаян Ол 1916 жылы 16 мамырда Будапештте машина жасаушы Йено Фок мен Маргит Конның (1894-1947) отбасында дүниеге келді. Оның әкесі Мажар социал-демократиялық партиясының мүшесі болды және коммунадағы рөлі үшін сегіз айға абақтыға қамалды, ал 1940 жылы 14 айға бас бостандығынан айырылды. Ол 1931 жылы кәсіподақ жастар қозғалысына қосылды, ал келесі жылдан бастап Мажарстанның заңсыз Коммунистік Жастар жұмысшылары қауымдастығы мен ХРККҰ жұмысына қатысты. Фок 1932 жылы Мажарстан Коммунистік партиясына қосылды. Екінші дүниежүзілік соғыс кезінде ол 1940 жылдан 1943 жылға дейін коммунистік қызметі үшін абақтыға жабылды. Мансап Мажар Халық Республикасы құрылғаннан кейін 1949 жылы 20 тамызда ол 1952 жылдан 1954 жылға дейін коммунистік басқаруға қара металлургия министрі ретінде қатысты. 1957 жылы ол Мажар социалистік жұмысшы партиясының (MSZMP) Орталық Комитетінің хатшысы болды, ал 1961 жылы ол премьер-Министрдің орынбасары болды. 1957 жылдан 1980 жылға дейін ол Орталық комитеті Саяси Бюросы ның мүшесі болды. 1967 жылы 14 сәуірде ол премьер-министр ретінде Дьюла Каллаи дың мұрагері болды. Қызметте болған кезінде ол нарықтық экономика ның кейбір элементтерін енгізуге сәтсіз тырысты. Бұған дейін MSZMP Орталық Комитеті Янош Кадар дың Жаңа экономикалық механизм (ЖЭМ) деп аталатын Экономикалық реформа жоспарларын жариялады. Реформа кез-келген ЭӨКС еліндегі "соғыстан кейінгі ең түбегейлі өзгеріс" ретінде қарастырылады. 1968 жылдың 1 қаңтарында ресми болған жоспар орталықтандырылған жоспарлаудың тиімсіздігін жеңу мақсатында орталықсыздандыруға үлкен өзгеріс болды. ЖЭМ Иосиф Сталин нің экономикалық жүйесінен алшақтап, кәсіпорынның негізгі мақсаты ретінде кірісті жариялаған саясаттың пайдасына міндетті жоспарланған көрсеткіштер болды. Жаңа экономикалық саясат "экономикалық жүйені жан-жақты реформалау" болды, компаниялар арасында нарықтық қатынастар орнатты, бағаларды бөлу функциялары ретінде пайдаланды және бағаны ескеретін компаниялар кірісті барынша көбейту үшін пайда көрді және кірісті жаңа инвестицияларды бюджеттеу үшін пайдаланды. Бұл әрекеттер ЭӨКС мемлекеттері мен Кеңес Одағы ның қарсылығына байланысты сәтсіз аяқталды. Нәтижесінде, 1975 жылы 15 мамырда Фок Дьёрдь Лазар дың пайдасына сайлауға қатысудан бас тартты. 1945-1947, 1958-1967 және 1971-1985 жылдары Мажарстан Ұлттық Жиналысының депутаты болды. Кейінірек ол техникалық және кәсіби қоғамдар қауымдастығының (MTESZ) президенті болды. Режим өзгергеннен кейін ол оқшау өмір сүрді. Ол 2001 жылы 22 мамырда өмірінің 85-ші жылы үйінде қайтыс болды. Дереккөздер
Ярутка

Ярутка – тік сабақты біржылдық шөп тектес өсімдік. Сабақ жапырақтары отырыңқы, шеті садақ оғының шеті тәрізді тісіті келеді. Ал, ұсақ гүлдері шоқталып өседі. Жемістері – домалақ пішінді ірі, ұрығы майлы миуа. Биіктігі 15-20 см. Қолданылуы Ярутка тер мен несептің бөліну мөлшерін арттырады, асқазан қышқылдығын төмендетеді, етеккірдің келуін жеделдетеді. Бұл өсімдіктің құрқылаққа қарсы тұрарлық, жараның жазылуына көмек ететін, микробқа қарсы тұрарлық қысиеттері бар. Дереккөздер «Дәрілік өсімдіктер» М. Қожабеков.
Ястребинка (өсімдік)

Ястребинка – күрделі гүлдер тұқымдас көпжылдық шөп тектес өсімдік. Оның көптеген өрби өсетін өркендері болады. Жапырақтары тек ғана сопақша, немесе сүйір, ал жоғарғы жағы жасыл, төменгі жағы сұр, немесе ақшыл түсті. Гүл сабақтары жапырақсыз, қарпайым, айтпарлықтай үлкен тек бір ғана зембілі болады. Жемісінің ұзындығы 2 мм, қарақоқшыл түсті өсімдік, май – маусым айларында, кейде күзге дейін гүлдейді. Өсімдіктің өзі қарағайлы орман ішіндегі құмайтты жерлерде, күзді егістікке, бұталар арасында, жайылымдарда өседі. Химиялық құрамы Мұнда илік заттар, ащы заттар, шайыр, жалқақ, умбеллиферон (кумарин) флавоидтар болады. Дереккөздер «Дәрілік өсімдіктер» М. Қожабеков.
Агнешка Радваньска

Агне́шка Рома Радва́ньска(я), ( 1989 жылдың 6 нарыз айында Польша, Краровта дүниеге келген) – польшалық кәсіби теннисшы, әлемдегі экс-екінші ракетка. Жетістіктері * Жеке сында Үлкен шлем турнирінің 1 дүркін финалисты (Уимблдон-2012). * Жұптық сында Үлкен шлем турнирінің 2 дүркін жартылай финалисты (Australian Open-2010, US Open-2011). * Жеке сында WTA сериясындағы турнирлерде 13 дүркін жеңімпазы ( барлығы – 15). * Жеке сында әлемдегі экс-екінші ракетка. * Польша ұлттық командасының құрамасында Холман Кубогының финалисты (2014). * Жеке сында юниорлар арасында Үлкен шлемның 2 дүркін жеңімпазы (Уимблдон-2005, Roland Garros-2006). * Жеке сында юниорлар арасында әлемдегі экс-бірінші ракетка. * Жұптық сында юниорлар арасында Үлкен шлем турнирінің 1 дүркін финалисты (Roland Garros-2006). Жалпы Ақпарат Агнешка Радваньская 4 жасынан бастап теннис ойнайды, әкесі Роберт жаттықтырушысы болды. Анасы Марта бухгалтер болып қызмет істейді. Кіші сіңілісі Уршуля да кәсіби теннисшы, 2009 жылы жеке сындағы рейтингте Топ – 100-ге кірді. Балалық шағында Агнешка Германияның Гронау қаласында тұрып, сол жердің теннис клубында жаттықты. Агнешка ағылшын және польша тілін толық менгерген. Теннисте кумиры Пит Сампрас екен. Варшавадағы турнирды ұнатады. Спорттық карьерасы Жыл соңындағы рейтингі Турнирларда Өнер Көрсету Жеке дәрежедегі турнирледе өнер көрсету Жеке дәрежеде Үлкен шлем турнирлердің финалы (1) Жеңілістер (1) Жеке сында WTA турнирлердің финалы (19) Жеңістер (13) Жеңілістер (6) Жұптық сында өнер көрсету Жұптық сында WTA турнирінің финалы (4) Жеңісі (2) Жеңілістер (2) Жеке сындағы Үлкен Шлем турнирларда Өнер Көрсету {| class="wikitable" Сілтемелер * [http://www.wtatennis.com/players/player/11530 WTA сайтындағы профилі] * [http://www.itftennis.com/procircuit/players/player/profile.aspx?playerid=100044358 ITF сайтындағы профилі] * [http://www.fedcup.com/en/players/player/profile.aspx?playerid=100044358 Кубок Федерации сайтындағы профилі]
Лев Владимирович Писаржевский

Писаржевский Лев Владимирович (1(13).2.1874,Кишинев-23.3.1938, Днепротпетровс)-совет химигі, КСРО ғылым академиясының академигі (1930;қорр.мүшесі 1928). 1930 жылдан КОКП мүшесі. 1896 жылы Одессадағы Новороссийск университетін бітірген. 1904-1908 жылдары Юрьев университетінің, 1908 жылдан Киев политех институтының профессоры. 1927 жылы өзінің басшылығымен құрылған Украина физика-химия институтының директоры. 1929-1934 жылдары Тбилиси политехникалық институтында қызмет істеді. "Введение в химию" (1926), " Анорганикалық химия" (1930), М.А.Розенбергпен бірге оқулықтардың авторы. Ленин орденімен марапатталған. Дереккөздер Қазақ энциклопедиясы
Куно Фишер

Фишер (Fischer) Куно (23.07.1824-05.07.1907)- немістің философия тарихын зерттеушісі, гегельшіл философ. Философия мен филологияны Лейпциг және Гале университеттерінде зерттеп, 1850-53 ж. Гейдельбергте приват-доцент болды. 1855-71 ж. Йена университетінде философиядан лекция оқыды. 1872-1906 ж. Гейдельберг универсиитетінің профессоры. Оның өмір бойы жазған басты еңбегі-«Жаңа философия таризы» (1853-77). Бұл шығармасында ол Батыс Еуропа философиясының аса ірі өкілдерін ілімдері мен олардың өмірі және қызметі жайында қыруар материалды қамтыған. Ол философия тарихын өздігінен дамитын идея өзінің имманентті заңдарына бағынады, әрбір кейінгі пайда болған жүйе бұрынғы жуйенің логикалық дамуы болып табылады деп Гегель рухында қарады. Ф. талданатын философия жүйенің оны жасаушы философтың жеке басымен байланысын ашып беруге үлкен мән береді. Ол әдебиет тарихы жайындағы (Гёте, Лессинг, Шиллер, Шекспир, туралы) бір қатар еңбектің авторы. Дереккөздер Қазақ энциклопедиясы
Анжелика Кербер

Анжелика Кербер (1988 жылдың 18 қаңтар айында Германия, Бременде дүниеге келген) – кәсіби неміс теннисшісі, ұлты – поляк, әлемдегі бұрынғы бесінші ракетка. Жетістіктері * Жеке сында Үлкен шлем турнирінің 2 дүркін жартылай финалисі (US Open-2011, Уимблдон-2012). * Жеке сында WTA сериясындағы турнирлерде 3 дүркін жеңімпазы. * Жеке сында әлемдегі бұрынғы бесінші ракетка. * Жеке сында юниорлар арасында Үлкен шлемнің 1 дүркін 1/4 финалисі (Australian Open-2004). * Жұптық сында юниорлар арасында Үлкен шлем турнирінің 1 дүркін 1/4 финалисі (Australian Open-2004). Жалпы ақпарат Анжелика әкесі Беата және анасы Славомираның екі қызының бірі. Әпкесінң аты Джесика. 3 жасынан бастап теннис ойнайды. Қатарынан жүзумен айналысқан, бірақ та тенниске тоқтады. Ата-анасы қызының кәсібіне барынша көмек жасайды, анасы менеджері болған. 2003 жылдан бастап кәсіби теннисші. Кербер неміс, польша, ағылшын тілдерін толық менгерген. Спорт мансабы Жеке сындағы жыл соңындағы рейтингісі * 2013 — 9 * 2012 — 5 * 2011 — 32 * 2010 — 46 * 2009 — 106 * 2008 — 108 * 2007 — 84 * 2006 — 214 * 2005 — 261 * 2004 — 375 * 2003 — 433 Турнир көрсеткіштері Жеке дәрежедегі турнирледе өнер көрсету Жеке сында WTA турнирлердің финалы (10) Жеңістер (3) Жеңілістер (7) Жұптық сында өнер көрсету Жұптық сында WTA турнирінің финалы (1) Жеңілістер (1) Жеке сындағы Үлкен Шлем турнирлеріндегі көрсеткіштері {| class="wikitable" Сілтемелер * [http://www.wtatennis.com/players/player/10768 WTA сайтындағы профилі] * [http://www.itftennis.com/procircuit/players/player/profile.aspx?playerid=100014203 ITF сайтындағы профилі] * [http://www.fedcup.com/en/players/player/profile.aspx?playerid=100014203 Кубок федерации сайтындағы профилі]
Иван Михайлович Плясунков

Плясунков Иван Михайлович (1896,Самара губерниясы-1921)- Оралда Совет өкіметін орнатуға белсене қатысушы. 1915 жылы патша армиясы қатарына алынып, майданға жіберілді. 1918 жылы Николаев университетінің халық ағарту комиссары,Самара губерниясында ақтармен және кулактардың бүліншілігімен күресу үшін құрылған Қызыл Армия отрядтарының батальон, полк команлирі кейін 25-атқыштар дивизиясының,Николаев дивизиясының,Шығыс майданы 4-армиясының ерекше бригадасының командирі болды. В.И.Чапаевтың басшылығымен ақ чехтардың,қазақ-орыстардың бүліншілігін басуға, Орал қаласынан азат етуге қатысты. Қызыл Ту орденімен марапатталған. Дереккөздер Қазақ энциклопедиясы
Ростислав Янович Плятт

Ростислав Янович Плятт (13.12.1908,Дондағы Ростов-1989)- совет актері,КСРО халық әртісі (1961). Ю.А.Завадский жетекшілік еткен драма курсында оқыды. 1927 жылдан Завадскийдің жетекшілігінде Театрстудияда, однай кейін Дондағы Ростовтың М.Горький атындағы театр мен Мәскеудің Ленин комсомолы атындағы театрында (1938-1941) актер болды. Ол драма және лирикалық, өткір сатиралық пен комедиялық рольдерде де бірдей өнер толғаған интеллектауалды сахна суреткері. Рольдері: Крогстад (Ибсеннің "Норасында", Бернард Шоу (Килтидің "Сүйкімді суайтында") Цезарь (Шоудың "Цезарь мен Клеопатрасында) т.б. 1938 жылдан киноға түскен: Янек ("Арманда"), Бубенцов ("Көктемде") т.б. Гастрольдік сапармен 1972 жылы Алматыда өнер көрсетті.3 орденмен марапатталған. Дереккөздер Қазақ энциклопедиясы
Аристотель философиясы

Аристотель б.з.б. 384 жылы туған. Б.з.б. 322 жылы қайтыс болған. Аристотель - ежелгі грек философы, логиканың негізін қалаушы. Басқа да ғылымдардың негізін қалаған. Аристотель Платонның денесіз формалар туралы ілімін сынға алды. Бірақ Платонның идеализмін жеңе алмады. Сөйтіп, материализм мен идеализм арасында бір жағына шықпады. Философияда Аристотель 3 бөлімді қарастырды. # Теориялық бөлім: болмыс туралы ілім, болмыстың құрамы, себептері және бастауы. # Практикалық бөлім-адамдардың іс-әрекеті турлы ілім. # Поэтикалық бөлім - шығармашылық туралы ілім. Ғылымның зерттейтін нәрсесі жалпылық болуы керек деп есептейді Аристотель. Жалпы, ақыл арқылы танылады. Бірақ, жалпы сезім арқылы қабылданатын жалқы арқылы өмір сүреді және сол арқылы танылады. Жалпыны танудың шарты: Индукциялық қорытындылау. Ол өз ретінде сезімдік қабылдаусыз мүмкін емес. Аристотель 4 себепті мойындайды. 1-себеп -материя, ол - қалыптасудың пассивті мүмкіндігі. 2-себеп - форма (түр), ол - мәндік болмыс, материядағы мүмкіндіктің шындыққа айналуы. 3-себеп - қозғалыс бастауы. 4-ші себеп – мақсатық себеп. «Табиғат, - Аристотель айтуынша, - бұл материядан формаға өтудің бірінен кейін бірі келіп отыратын тізбегі». Аристотель материяда пассивті бастауды көрді. Ал активтілікті тек формаға ғана таңды. Қозғалыс пен мақсат та формадан бастау алады. Қандай қозғалыстың формасы болмасын, қайнар көзі - құдай деп білді. Құдай объективтік сипатта болды. Аристотельдің формалды логикасы болмыс туралы ілімімен және ақиқат теориясымен тығыз байланыста болды. Логикалық формаларда ол болмыстың формаларын көре білді. Таным туралы ілімінде Аристотель шынайы білімді болжамдық білімнен ажыратты. Бірақ тіл арқылы ол екеуі байланыста болады. Тәжірбие Аристотельдің айтуынша: Болжамдық білімді тексерудің соңғы инстанциясы ғана емес. Себебі ақиқат сезім арқылы ғана емес, ақыл арқылы да танылады. Ол іс-әрекет арқасында, нәтижесінде фактілерді жинау нәтижесінде қалыптасады. Ғылымның мақсаты затты анықтау, ал оның шарты дедукцияны дедукциямен біріктіру. Себебі, - Аристотельдің айтуынша, - барлық ұғымға предикат бола беретін ұғым жоқ. Сондықтан түрлі ұғымдар бір топқа біріге алмайды. Сол себепті Аристотель категорияларды ойлап тапты. Категориялар шынайы мәндердің басқа топтарын өзіне біріктіретін жалпы ұғымдар: Аристотельдің категориялары (жалпы философиялық ұғымдар) 10. Категориялардың 9-ы мынандай сұраққа жауап береді: Заттардың қасиеттері қандай? Бір категория: “Болмыс деген не?” сұраққа жауап береді, ол мән категориясы. Аристотель мен Платонның Эйдосы мен категориялары Стоиктерді қанағаттандырмады. Олар Платон мен Аристотельдің философиясынан өмірдің мәні мен өзгергіштігі туралы жауап таба алмады. Дереккөздер
Каролин Возняцки

Каролин Возняцки ( 1990 жылдың 11 шілде айында Дания, Оденседе дүниеге келген) – даниялық кәсіби []шы, ұлты – польшалық, әлемдегі экс-бірінші ракетка. Жетістіктері * Жеке сында Үлкен шлем турнирінің 1 дүркін финалисты (US Open-2009). * Жеке сында WTA сериясындағы турнирлерде 21 дүркін жеңімпазы ( барлығы – 23). * Жеке сында әлемдегі экс-бірінші ракетка 2010, 2011 жылдар қорытындысы бойынша. * Жеке сында юниорлар арасында Үлкен шлемның 1 дүркін жеңімпазы (Уимблдон-2006 ). * Жеке сында юниорлар арасында Orange Bowl (2005) турнирының 1 дүркін жеңімпазы. * Жеке сында юниорлар арасында Үлкен шлем турнирінің 1 дүркін финалисты (Australian Open-2006). * Жұптық сында юниорлар арасында Үлкен шлем турнирінің 1 дүркін финалисты (Roland Garros-2006). * Жұптық сында юниорлар арасында Orange Bowl (2005) турнирының 1 дүркін финалисты. * Жұптық сында юниорлар арасында Үлкен шлем турнирінің 3 дүркін жартылай финалисты. * Жеке сында юниорлар арасында әлемдегі экс-екінші ракетка. Жалпы Ақпарат Ата-анасы Польшаның тумалары, және осы мемлекеттің азаматтары, бірақ уақыт өте Данияға қоныс аударып, екі баласы Каролин мен Патрик дұниеге келген. Әкесі Петр кәсіби футболшы, анасы волейболшы. Балаларын да спорт жолына берген. Ұлы Патрикты футболға, ал қызы Каролинды 7 жасынан тенниске әкесі жаттықтырған. Каролин британдық гольфист Рори Макилроймен кездеседі. Каролин емін еркін ағылшын, польшалық, даттық тілдермен біледі, орыс тілін тұсінеді. Рекламада көп тұскен. Хардта өнер көрсеткенді үнатады. Спорттық карьерасы Жеке сындағы жыл соңындағы рейтингі * 2013 — 10 * 2012 — 10 * 2011 — 1 * 2010 — 1 * 2009 — 4 * 2008 — 12 * 2007 — 64 * 2006 — 237 Турнирларда Өнер Көрсету Жеке дәрежедегі турнирледе өнер көрсету Жеке дәрежеде Үлкен шлем турнирлердің финалы (1) Жеңілістер (1) Жеке сында WTA турнирлердің финалы (34) Жеңістер (21) Жеңілістер (13) Жұптық сында өнер көрсету Жұптық сында WTA турнирінің финалы (3) Жеңісі (2) Жеңілістер (1) Жеке сындағы Үлкен Шлем турнирларда Өнер Көрсету сындағы Үлкен Шлем турнирларда Өнер Көрсету {| class="wikitable" Сілтемелер * [http://www.wtatennis.com/players/player/12631 WTA сайтындағы профилі] * [http://www.itftennis.com/procircuit/players/player/profile.aspx?playerid=100052330 ITF сайтындағы профилі] * [http://www.fedcup.com/en/players/player/profile.aspx?playerid=100052330 Кубок Федерации сайтындағы профилі] {| class="wikitable" Сілтемелер * [http://www.wtatennis.com/players/player/12631 WTA сайтындағы профилі] * [http://www.itftennis.com/procircuit/players/player/profile.aspx?playerid=100052330 ITF сайтындағы профилі] * [http://www.fedcup.com/en/players/player/profile.aspx?playerid=100052330 Кубок Федерации сайтындағы профилі]
Шілмұрт

Шілмұрт – көпжылдық шөптектес өсімдік. Сабағы жіңішке, биіктігі 80 см-ге дейін жетеді. Жоғарғы жағындағы жапырақтары иілген мұрт тәріздерініп өздеріне жуық маңындағы өсімдіктерге жабысып, оларды орап алады. Сәуір айында гүлдейді. Гүлдері көк. Бұл өсімдіктің жер астында жұмырлары, сүйір келген ақшыл-мөлдір түсті, диаметрі 3 см-ге дейін келетін түйнегі болады. Түйнегі жер бетінен 5-10 см тереңдікте жатады. Түйнек дәмі крахмал татиды, иісі болмайды, микроскоппен қарағанда оның ішінен ұсақ крахмал дәндерін көруге болады. Теңіз жағасындағы өлкелерде өседі. Дереккөздер
Эллинизм философиясы

Стоицизм мектебі - субъективтіліктің мәні неде деп сұрайды? Субъективтіліктің мәні сөзде, сөздің мазмұндық маңызында, яғни Лектонда, Лектон бұл - мән. Лектон дұрыс және теріс пікірлердің үстінде тұрады. Бұл жерде сөз жалпы талдау туралы болып жатыр. Лектон адамның ішкі дүниесінде де жүзеге асырылады. Сол кезде атараксия болады. Атаракся дегеніміз - көңіл-күйдің қалыпқа түсуі, болар-болмасқа селк етпеуі, күйінбеуі. Стоиктер дүниені дұрыс танып, оның логосын, заңын толық танып, сол заңмен үйлесімді өмір сүрсе, көңіл-күйі бір қалыпта, тыныштықта болады деп қарастырды. Стоицизм мектебінің өкілдері құмарлықтан азат жан берік болады деп санаған. Стоиктердің қойған мәселесі: егер адам түрлі заңдарға тәуелді болса, ол қандай шамада бостандықта болады? Бұл мәселемен қаншалықты айналысқанмен, философтар әрі күнге шешімін тапқан жоқ. Эпикур мектебі антика философиясының эллинизм кезеңінде дамыды. Эпикур гедонизмді негіздеді. Гедонизм – қанағат алуды ең жоғарғы игілік деп есептеді. Өмір сүруді жолаушының сипатымен салыстырды. Неоплатонизм - олар әлемдік иерархияда адам өз орнын сезініп, терең ойланып ұғынуды мақсат етуі керек. Жақсылық жоғарыдан, тұтас дүниеден келеді. Зұлымдық төменнен, материядан келеді. Зұлымдық негізгі нәрсе емес. Ол жақсылықпен байланысты емес. Адам зұлымдықты қабылдамауына болады. Оған бұл жағдайда материалдық емес құрылымның, дүние сатысының қай деңгейіне көтерілгені әсерін тигізеді. Ол сатылар мынадай: # жан # ақыл # біртұтастық (яғни космос) Бұл сатыларға сезім, ой және экстаз сәйкес келеді. Неоплатондықтар барлық жерде гармония мен әсемдікті көрген. Жақсылықтан туындағандардың бәрі сұлу, әсем. Адамдар - әлемдік ақылда (мировой разум) қалыптасқан сценарийді жүзеге асыратын актерлер. Неоплатондықтар антика философиясын аяқтады. Олар оны жоғарғы нотада аяқтады. Олар біртұтас игілікке шақырды. Одан кейінгі көкжиектің арғы жағында философтарды теоцентрлік мәселелер күтіп тұр еді. Дереккөздер
Шыршай

Шыршай – раушангүлділер тұқымдас көпжылдық шөптектес өсімдік. Сабағы тік, түзу өседі. Биіктігі 30-50 см. Тамырға жақын орналасқан жапырақтары түкті, дөңгелек пішінді келеді, ал бүйірінде ұсақ жапырақшалары болады. Сабақ жапырақтары үш қатарлы немесе үшке бөлініп келеді. Гүлдері төмен салбырап өседі, ал гүлшоғы тостағаншасы бес бөлікке бөлінеді. Шыршай республикамыздың Павлодар, Семей, Шығыс Қазақстан, Алматы және Шымкент облыстарында өседі. Шыршайдың қала шыршайы деп аталатын екінші түрін болгар медицинасында қабылдауларға қарсы және антисептикалық әсері ретінде жиі қолданады. Дереккөздер
Cantharis livida

Cantharis livida - жұмсақ денелі қоңыз. Ересек жәндігінің ұзындығы (имаго) 10 - 13,5 мм. Артқы сирақтары мен артқы сандары қара түсті. Қанатүсті түктері қысқа және жатаған. Дереккөздер Сыртқы сілтемелер *[http://www.biolib.cz/en/taxon/id9595/ biolib.cz] *[http://www.naturespot.org.uk/species/cantharis-livida naturespot.org.uk]
Олимпиада ойындарындағы Дания

Дания Афинада өткен Олимп Ойындарына алғаш рет 1896 жылы қатысқан. Сол кезден бастап 1904 жылы Сент-Луисада өткен ойындарды санамағанда, Дания бірде-бір жазғы Олимп ойындарын жіберген жоқ. Сонымен қатар даниялықтар он екінші қысқы Олимп ойындарына қатысып,1948 жылы Санкт-Морицада өткен қысқы Олимпиадада дебютке шыққан болатын. Олимп ойындарына қатысқан кезде, даниялықтар 171 медальға ие болды: 41 алтынға, 64 күміске және 66 қолаға. Наганода өткен Кёрлинг бойынша алынған күміс медальдарды санамағанда,медальдардың көбісі жазғы Олимп ойындарында жеңіп алынған болатын. Даниялықтар медальдардың көбісін Велоспорт, Желкенді спорт, Академиялық есу және Атыс сияқты спорт түрлерінен женіп алған. Данияның Ұлттық Олимпиада комитететі 1905 жылы құрылған. Медальдар Дереккөздер
Тұтыныс теориясы

Тұтыныс теориясы Тұтыныс теориясы - [https://kk.wikipedia.org/wiki/%D0%9C%D0%B8%D0%BA%D1%80%D0%BE%D1%8D%D0%BA%D0%BE%D0%BD%D0%BE%D0%BC%D0%B8%D0%BA%D0%B0 микроэкономиканың] негізгі дисциплиналарының бірі. Жеке экономикалық агенттердің қолданысы жайлы экономикалық шешімдерді зерттейді. Қажеттіліктерді қанағаттандыру Тұтыныс теориясының негізі - [https://kk.wikipedia.org/wiki/%D0%AD%D0%BA%D0%BE%D0%BD%D0%BE%D0%BC%D0%B8%D0%BA%D0%B0%D0%BB%D1%8B%D2%9B_%D0%90%D0%B3%D0%B5%D0%BD%D1%82 экономикалық агент] өзінің барлық материалдық және материалдық емес қажеттіліктерін қанағаттандыруға тырысады. Қажеттіліктерді қанағаттандыру экономикалық қызметтің ең басты мағынасы болып табылады. Агент мақсатына қаншалықты жетсе, пайда соншалықты көп болады. Дереккөздер
Шығыс шамшаты

Шығыс шамшаты – шамшат тұқымдас жапырағы түскіш ағаш, биіктігі 20-50 метрге жетеді. Бүйірдегі жапырақ жүйкесі қосарланып келеді, ұзындығы 5-20см, жоғарғы қосалқы жапырақшалары жалпақ біз тәрізді, төменгілері түзу күрек, немесе түзу таспа секілді. Май, маусым айларында гүлдейді. Миуасы тамыз – қыркүйек айларында піседі. Таралуы Жабайы түрде Кавказда және Қырымда өсіп, көлемді орман құрайды. Жалпы қалың болып өсетін жерлері – Кіші Азия мен Балқан түбегінің шығыс жағы. Дереккөздер «Дәрілік өсімдіктер» М. Қожабеков
Cantharis rufa

Cantharis rufa - жұмсақ денелі қоңыз. Ересек жәндігінің ұзындығы (имаго) 8 - 12, 5 мм. Қанатүсті жатаған түктермен жабылған. Сыртқы сілтемелер *[http://www.naturespot.org.uk/species/cantharis-rufa naturespot.org.uk]
Шеӊгел

Шеӊгел – көпжылдық шөп тектес өсімдік, биіктігі 30-60 см, тамыры қуатты, ұзын, бірақ оншама жуан емес. Сабағы түп жағына таман ағашқа айналатын көтеріңкі, бұтақты болып келеді. Бұтақтарында қысқа, бірақ қатты тікендері болады. Төменгі жапырақтары күрделі, гүлдері жоғарғы жапырақтарының қойнауына орналасқан қызыл түсті, сүйкімді иісті. Жемісі – быртиған қысқа бұршақ. Химиялық құрамы Шеңгел тамырында усыз глюкозидтер: онониндер мен оноспиндер, илік заттар, крахмал, таниндер, шайыр және эфир майы болады. Дереккөздер «Дәрілік өсімдіктер» М. Қожабеков
Шегіршін (өсімдік)

Шегіршін – биіктігі 30 метрге дейін жететін тал тұқымдас ағаш. Өркені жіңішке, ақшыл-қоңыр түсті жылтыр өңді келеді. Жапырақтары айтарлықтай ірі, жұмыртқа тәрізді, гүлдері ақсары, қызғылт түсті болады, олар ұзын гүл сағағына орналасқан. Миуасы – ортасында жаңғағы бар сопақша қанатты жеміс. Химиялық құрамы Шегіршін жемісінде белоктар, аздаған илік заттар болады. Оның ұрығынан дәмі және иісі жоқ жасыл түсті май алады. Халық медицинасында шеӊгелді сонымен бірге несеп жүргізетін, тер шақыратын және "қан тазартатын" дәрі ретінде қолданады. Дереккөздер «Дәрілік өсімдіктер» М. Қожабеков
Қызыл кеніш сарайы

Қызыл кеніш сарайы— архитектуралық ескерткіш. Қарағанды обл., Қарқаралы ауд., Кент тауының шығыс жағьнда, Талды өзеніне қүятын Кызылсу озенінің бойында. 1832 жыл-дан А. Левшиннің хабарылап белгілі. 19 ғ-дыц аягында В. Никитин зерттеген. Бұл — крест тәріздес етіп тас-тзн қаланған екі қабатты қүрылыс. С ның үта жагынан тастан қаланған тік бұрышты шағын қосымша қүрылыс салынған. Олар негізгі бөлмелермен ішкі есіктер арқылы байланысады. Қ. с-ның оңтүстігінде ені 1,5 м, спікт. 2 м орталық есік бар. Есіктің устіңгі жағында алты ағаш бағаналы балкон тәріздес күнқағар (навес) ор-натылған. Қызыл кеніш сарайы 13—15 ғ-ға жатады. Дереккөздер
Қызыл құйрық торғай

Қызыл құйрық торғай— торғайлар отрядына жататын сайрагыш құстар туысы. Дене түрқы 13,5—16 с. Көпшілігінің құйрығы қызыл. Түсі жыныстық деморфизміне байлаяысты.Қызыл құйрық торғай орманда, өзен жагалауында, талды, бүталы жер-лерді мекеидейді. Қ. қ. т. Солтүстікте жыл құсы, ал таулы жерлерде оты-рықшы құс. Қыста тау бөктерінен өзен аңгарларына түседі. ¥ясын ағаш ба-сына, жартас қуысына салады, жеміс-жидекпен қоректенеді. Қызыл құйрық торғай торғайдьң жер шарында 10 түрі, 6 түрі, Қа-зақстанда Алтай, Іле, Қырғыз, Теріскей Алатауда, Сырдария бойьшда таралған 5 түрі бар. Қ. қ. т. зпянды на-секомдарды жеп а. ш-на пайда келтіреді. Дереккөздер
Catalyst Switch

Catalyst - Cisco Systems компаниясы коммутаторларының сауда таңбасы. Әдетте бұл серия өнімдерін Ethernet коммутаторларының таңбасына қарай ұқсастырады, бірақ та коммутаторлар желінің барлық түріне арналып шағырылған. Cisco Systems көптеген компанияларды және коммутаторлардың әр алуан түрлерін сатып алып, оны Catalyst өнімдеріне айналдырған. Түпнұсқалы Catalyst 5000 және 6000 сериялары өнімге негізделген, бастапқыда Crescendo Communications шығарылған. 1700, 1900 және 2800 сериялары Grand Junction Networks өнімдеріне негізделген, ал 3000 - Kalpana. Сыртқы сілтемелер *[http://www.ciscopress.com/articles/article.asp?p=25172 ciscopress.com]
Қызыл соран

Қызыл соран, бұзаубас сораң — сораң туысына жататын бір жылдық шөпте-сін өсімдік. Биікт. 5—30 см. Сабағы тік, сидам, көк, жасыл, сирек те болса қызыл. Бунақты бүтақтары тармақты, екіден қарама-қарсы орналасқан. Жапырағы қысқа, қынап сияқты, қарамақарсы орналасқан. Масағының ұз. 1— 6 см сағасы қысқа. Гүлі үш-үштеи топтатып еседі. Қ. с. ылгалды, сортаң жерде, теңіз және түзды кол жиегінде өседі. Еуропа, Азия, Африка, Америка тропигінен, Арктикадан басқа барлық жерлерде, әсіресе КСРО-ның оңтүстігінде кобірек таралған. Қазақстанның тау боктеріяен басқа барлық, жерінде кездеседі. Қ. с.— дэрілік осімдік. Оның құрамында қымыздық қышқылы, сіл-тілі тұздар және энзнм кем болады. Қ. с. құрқұлаққа қарсы және зәр қуалайтын дәрі ретінде қолданылады. Дереккөздер
Қызыл суыр

Қызыл суыр — суыр туысына_ жататын тышқан. Дене тұрқы 426—570 мм, құйрығының ұз. 162—215 мм, салм. 4,5—5,2 кг. Сарғыш қызыл немесе қызыл қоңыр түсті. Тұмсығы мен аузының айналасында қара теңбілі бар. Қыста үзақ (7—8 ай) ұйқыға жатады, сәуір—майда балаланды. Ініп 2—3 м тереңдікке қазады. Қызыл суырдың 10 шақтысы бір інде қыстайды. 3 жылда жьгаысы жетілуіне байланысты, жаңа жұп құрып, жаңа ін қазады. Қызыл суыр Орта Азияның оңтүстігінде, Памирде, Қырғыз Алатауында кездеседі. Терісі бағалы, жайылымға, шалғынға аздағап зиян келтіреді. Дереккөздер
Филадельфия

Филаде́льфия — АҚШ-дағы ескі қалаларының бірі. Елдің халық саны бойынша 6-шы қаласы, Пенсильвания штаты бойынша ең үлкен қала - 1 603 797 адам тұрады. Маңындағы елді мекендермен бірге халық саны 6-миллионаға жуық агломерация құрайды.Делавер өзенінің бойында орналасқан.. Тарихы Қала 1682 жылы құрылған. Негізін қалушы-Уильям Пенн.Дәл бұл қалада 1776 жылы он үш Солтүстік-Америка штаттарының АҚШ тәуелсіздігінің декларациясын қабылдады.1871 жылы, тәуелсіздік үшін соғыста "біріккен колониялар" астанасы болған.1790-1800 жылдары Америка Құрама Штаттарының алғаш астанасы және Солтүстік Америкадағы ең үлкен қаласы болған. Экономика және халық Филадельфия — Американың ең өнеркәсіптік, қаржылық және мәдениет орталықтарының бірі. Қаланың басты ескерткіштерінің бірі-әлемдегі ең әйгілі жоғары оқу орындарының бірі - Пенсильвания Университеті. АҚШ-ның көпұлтты қалаларының бірі-мұнда итальяндықтар, ирландықтар, азиаттар, афроамерикандықтар және Шығыс Еуропа халықтарының өкілдері бір-бірімен тату-тәтті өмір сүруде. Галерея Бауырлас қалалар Дереккөздер
Қызылтандай

Қызылтандай — көкнәр тұқымдасына жататын бір жылдық шөптесін өсімдіктер туысы. Биіктігі — 10-60 см, жапырағы қандауыр пішінді, қауырсын салалы, тілімделген, қарама-қарсы немесе кезекті орналасқан. Гүлі күлгін, анық қызыл, жеке-жеке орналасқан. Сәуір—маусымда гүлдейді. Қызылтандайдың Еуропа мен Азияда таралған 9, Ресей мен Қазақстанда 2 түрі кездеседі. Қ. көбіне тау беткейі, құмды жерлер, бау-бақша, егістік жерлерде арам шөп түрінде өседі.Қызылтандайдың құрамында эфедрин, ремерин алкалоидтары бар. Бұдан дәрі жасалады. Дереккөздер
Ренессанс пен реформация мәдениетіндегі философия

XV-XVІ ғғ. Батыс Европада Ренессанс құбылысы өтті. Бұл антика мәдениетін қайта жаңғыртумен байланысты дүниеге келген құбылыс еді. Қайта өрлеу дәуірі философиясы екі кезеңге бөлінеді: 1)гуманизм кезеңі, 2) натурфилософия кезеңі. Қайта өрлеу дәуірі философиясы антропоцентристік, пантеистік, антисхоластикалық сипатымен ерекшеленеді. Бұл философия неоплатонизмге еліктеді, сондай-ақ табиғатты зерттеуге зейін қойды. Капитализмнің алғашқы белгілері көрініс бере бастаған бұл кезеңде табиғатты зерттеу қажеттілігі туды. Қайта өрлеу дәуірінің дамуына қалалар мәдениетінің әсері болды. Гуманистер антика мұраларын қайта қалпына келтіруде және таратуда көп еңбектер жасады. Гуманизмнің көш бастаушысы Данте Алигьери болды. Ол өзінің “Құдіретті комедия” атты шығармасында адамның бақытын жоғары қойды. Гуманизм - адамды ең басты құндылық деп санайтын көзқарас. Гуманизм адам сүйгіштік принциптерге негізделген. Гуманизм адамның құқығы мен бостандығын қадір тұтатын көзқарас. Италия гуманисті Пико делла Мирандола өзінің “Адам қадірі жайында сөз” деген еңбегінде адам өз тағдырын өзі жасайтынын, өз табиғатын шексіз дамыта алатынын айтады. Қайта өрлеу дәуіріндегі ойшылдар діннің кедергісін батыл сынады, бірақ дінді толық жоюға ұмтылмады, бұл философия шіркеуге қарсы сипатта болды. Қайта өрлеу философиясы адамды құдай сияқты құдіретті деп санады. Себебі адам творчестволық азамат деп қарастырылды. Сондай-ақ, бұл кезеңде эстетикалық аспект басым болды. 16 ғасырда Италияда, Германияда табиғат философиясы дамыды. Қайта өрлеу дәуірі натурфилософиясын дамытқандар: Дж. Бруно, Телезио, Т.Кампанелла, Н.Кузанский сынды ойшылдар болды. Олардың пікірінше, әлемді басқаратын заңдар табиғаттың ішкі заңдары болып табылады. Құдіретті күштер табиғатқа жайылып кеткен (пантеизм). Дж. Бруноның философиясындағы негізгі идеялар мыналар: # қарама-қарсылықтар сәйкес келеді # ғалам, дүние шексіз # материя өзіндік қозғалыста (самодвижение) # таным да шексіз. Танымның екі түрі бар: сезімдік және ақыл арқылы. # антропоцентризм. Қайта өрлеу дәуірінде қоғамдық утопиялық ілімдер дамыды. Бұл ілімдер Т.Мор, Т.Кампанелла шығармаларында көрініс тапты. Дереккөздер
Жоңғар аюқұлағы

Жоңғар аюқұлағы – сабынкөктер тұқымдасына жататын сиырқұйрық түрі. Бұл өсімдік Тянь-Шянь, Жоңғар Алатауы, Тарбағатай және Алтай тауларында өседі. Бұл өсімдік кез келген жерде өседі, әсіресе ескі мал тұрақтарында қаптап өседі. Екі жылдық өсімдік, мықты 150 см-ге дейін. Жапырақтары ірі ұзындығы 35 см, ені 10 см. Тегіс түктері ақшыл түс береді. Сабағындағы жапырақтарының ұш жағы кішірейген, отырыңқы. Гүлдері 3-6-дан, бір-біріне жақын шоқтарға орныққан. Аталықтары қысқа, түйін екі ұялы, жуан бағаналы. Аюқұлақ мамыр-маусымда гүлдейді, ұсақ тұқымдары маусымның аяғынан тамызға дейін пісіп, жетіледі, гүлдері халық медицинасында жүрек, буын ауруларын емдеуге, жапырағынан алынатын шырыны мен ұнтағы жараны және ісікті емдеу үшін колданылады. Тамыры мен гүлдерінен жүнді бояу үшін түрлі бояулар алынады. Кейбір жерлерде зиянды жәндіктерді жою үшін пайдаланады. Дереккөздер
Жібілген иісгүлі

Ломонос кодонопсисі (Қоңыраугүлділер тұқымдасы) – туыстың Қазақстандағы жалғыз өкілі Тянь-Шаньға, Жоңғар Алатауы және Тарбағатайға тән әдеттегі түр. Өзендер мен бұлақтардың жағасында, орман алаңқайларына және шалғындықтарда ортаңғы және жоғарғы тау белдеулеріндегі кесілген шырша және арша түптерінде өседі. Шөптесін көп жылдық шырынды цилиндр тәрізді биік бұтақтанған сабақты. Жапырақтары жұмсақ, нәзік қысқа сағақты және жұмыртқа тәрізді тақталы, қарама-қарсы орналасқан. Гүлдері бас жағында, гүл табанында сәл ғана еңкейген. Тостағаншасы 5-еу. Тісшесі тілінген, ұзарып өсіп, гүлдеу мерзімі біткен соң шалқайып кетеді. Күлте қоңыраулы үшкірлеу 5 бөлікке тілімделінген, барынша ірі. Күлтенің түсі көгілдірлеу немесе көкшіл, ішкі жағында қара-көк немесе қызғылт-сары сурет бар. Аталықта және үш бөлікті бағана күлтеден шықпайды. Кодонопсис маусым-тамызда гүлдейді. Гүлдері мен жапырақтары шектен тыс жағымсыз иіс шығарады, сондықтан халық арасында оны “аю қоңыраушасы” деп атайды. Жемістері құрғақ қорапшалар, жоғарғы жағынан 3 жерден қақырайды. Шілдеден бастап қыркүйекке дейін піседі. Тұқымымен көбейеді. Өсімдіктің барлық бөлігі әсер етуші заттардың топтамасын бөледі, эфир майы, С дәрумені , иілік заттар және т.б. Эксперименттік зерттеулер олардың жалпы адам ағзасын әлдендіретін, және жүректің жұмысын реттейтін, сондай-ақ қан қысымын түсіретін пайдасы бар екендігін анықтап берді. Өзбек халық медицинасында жер үсті бөлігін басқа да шөптермен қосып бауыр ауруын емдеуге пайдаланады. Бірінші рет мәдени түрде XIX ғасырдың аяғында Петербургте байқаудан өткізілген. Алматы ботаникалық бағындағы тұқымынан өсіріледі. Екінші жылы гүлдейді. Дереккөздер
Chevrolet

Chevrolet («Шевроле́»)&nbsp;— АҚШ-ның ірі автомобиль өндірушісі. General Motors корпорациясының бөлімшесі. General Motors концерніндегі ең танымал марка. Компания 2007 жылы 2,6 миллион автомобиль шығарған. Компания 1911 жылы 3 қарашада құрылған. Негізін салушылар - Уильям Дюрант және Луи Шевроле. Модельдері Жеңіл автомобильдер * Chevrolet 210 * Chevrolet Alero * Chevrolet Astra * Chevrolet Astra Sedan * Chevrolet Aveo * Chevrolet Bel Air * Chevrolet Beretta * Chevrolet Biscayne * Chevrolet C2 * Chevrolet Celta * Chevrolet Celebrity * Chevrolet Chevelle * Chevrolet Camaro * Chevrolet Caprice * Chevrolet Captiva * Chevrolet Cavalier * Chevrolet Citation * Chevrolet Classic * Chevrolet Cobalt * Chevrolet Corvair * Chevrolet Corsica * Chevrolet Corvette * Chevrolet Cruze * Chevrolet Lova * Chevrolet Lumina * Chevrolet Impala * Chevrolet Malibu * Chevrolet Master * Chevrolet Monte Carlo * Chevrolet Monza * Chevrolet National * Chevrolet Nova * Chevrolet Sail * Chevrolet Sprint * Chevrolet Tavera * Chevrolet Transcar * Chevrolet Vega * Chevrolet Viva * Chevrolet Volt Пикаптар мен джиптер * Chevrolet Avalanche * Chevrolet Blazer * Chevrolet C/K * Chevrolet Colorado * Chevrolet Cheyenne * Chevrolet El Camino * Chevrolet Equinox * Chevrolet Niva * Chevrolet Pick Up * Chevrolet Silverado * Chevrolet Spectrum * Chevrolet SSR * Chevrolet Suburban * Chevrolet Tahoe * Chevrolet TrailBlazer * Chevrolet Traverse Микроавтобустар * Chevrolet Astro * Chevrolet Express * Chevrolet G10 * Chevrolet G20 * Chevrolet G30 * Chevrolet HHR (auch in Europa) * Chevrolet Trans Sport * Chevrolet Uplander * Chevrolet Van * Chevrolet Venture Дереккөздер
Перт

Перт — Аустралияның ірі қалаларының бірі.Батыс Аустралия штатының астанасы.Елдің оңтүстік-батыс бөлігінде Үнді мұхитының жағалауында орналасқан.Қаланың халық саны-1,97 миллион адам (2013).Перт-Аустралияда халық саны бойынша 4-ші қала (Сидней, Мельбурн және Брисбеннен кейін).Қалада штат халқының 75%-ы тұрады. Қаланың негізі 1829 жылы 12 маусымда қаланған.Негізін салушы-Джеймс Стирлинг. Қала халқы қарқынды жылдамдықпен өседі.The Economist журналының зерттеулері бойынша, Перт қаласы әлемдегі өмір сүру үшін ең ыңғайлы қалаларының ішінде 9-шы орынға иеленді. Демография Панорама Бауырлас қалалары * , Хьюстон Дереккөздер
Приозёрное (Солтүстік Қазақстан облысы)

Приозёрное — Солтүстік Қазақстан облысы Тимирязев ауданы, Ақжан ауылдық округі құрамында болған ауыл, 2024 жылы таратылған. Географиялық орны Аудан орталығы - Тимирязево ауылынан шығысқа қарай 3 км-дей жерде. Теңіз деңгейінен биіктігі 172 метр. Халқы 1999 жылы жергілікті тұрғындар саны 285 адам (142 ер адам және 143 әйел адам) болса, 2009 жылы 73 адамды (36 ер адам және 37 әйел адам) құрады. Дереккөздер
Жеңіл есірткі

Қорқор шегу– еліктеуге табыну. Тараған елдер: -Тунис, Мысыр, Таяу шығыс елдері, Ресей, ТМД елдері. Қорқордың құрамы: Қорқор үшін насыбайдың екі түрі қолданылады: Бірінші түрі- “tumbak”, қазіргі уақытта Иранда көп қолданылатын, құрамында никотині көп қарапайым насыбай (Nicotina Rustica). Қорқор шегу оны сулап, қысып суын шығарып қорқордың ыдысына нығыздап салады. Екінші түрі- “Mu essel”, тәтті шырынмен ылғанлдандырып, түрлі жемістің жоңқаларымен иістендірілетін насыбай. Үшінші түрі- “Jurak”, аралық деп санауға болады. Қорқор адам ағзасына қоздырғыш, уыттандырғыш, мутагендік, канцорегондік (ісіктің ауруларын , тудырады) психобелсенділік (соның ішінде тәелділікке әкеліп соғады) сияқты әсерін тигізеді. Қорқор шегушілердің түрлері: -Тәжірибе жасаушылар -Үнемі шегетіндер Қорқордың зияны: Егерде нақты шаралар қолданылмалса, Дүниежүзілік Денсаулық сақтау Ұйымының деректері бойынша 2025жылға дейін өлгендерсаны 7000000 (жеті миллионға) жетеді.Зерттеулердің нәтижесі бойынша, шылым щеккен сияқты, қорқор шегуде өкпенің қызметттерінің өзгерісіне соқтырады.Егер шылым түтіні кіші тынысжолдарының құрылымдарына – бронхиолдарына әсер етсе, ал қорқор түтіні ірі тыныс жолдарына тез зиян әсерін тигізеді. Мөлшермен алғанда өкпе ісік ауруларынң 85% -да темекішегумен, соның ішінде қорқор тартумен тікелей байланысты.
Азық түлік өнімдеріндегі тұздар

Азық түлік өнімдеріндегі тұздар Бірқатар тағамдық өнідерде тұз көп мөлшерде жиналған, мысалы, макаронға арналған тұздықтарда,чипсыларда, пиццаларда, дайын сорпаларда, Сондықтан, әр компанида тұз мөлшерін қолдану бойыншабір- бірінен айтарлықтай айырмашылық болуы мүмкін. Өнімдердің кейбірзаттаңбаларында тұздың мөлшері көрсетілмейді. Бірқатарында натрийдің мөлшері көрсетілген. Бұл жағдайда, натрийдің салмағын 2,5 ке көбейтіп тұздың массасын табуға болады. Тұздың жоғары мөлшері бар тағамдық өнімдерге жататындар: * Соялық тұз * Сүрсүбе * Зәйтүн * Ірімшік * Салями * Сорпалық текшелер
Ақ қаржеміс

Ақ қаржеміс – ұшқаттар тұқымдасы, қаржеміс туысына жататын бұта. Ботаникалық сипаты * Биіктігі 1-1,5 м, тік болып өседі, бұтақтары сұр, ал жас бұтақтары ашық қоңыр немесе сарғыш түсті. * Бұтақтарының қабығы жұқа, өсімдікті бойлай жарылып тұрады. * Жапырақтары жұмыртқа немесе эллипс пішінді, ұзынша, кейде дөңгелек болады, ұзындығы 2-6 см, ені 2-4(5) см, ұштары доғал, жиектері тегіс, қысқа сағақты және жатық түкті, шеттеріндегі түктері кірпік тәрізді. * Гүлдері қысқа сағақты, жапырақтарының жоғарғы жағында масақ тәрізді гүлшоғырға топталған. Гүлдерінің пішіні кішігірім қоңырау тәрізді, ұзындығы 5-7 мм, қою күлгін түсті. Сәуір-тамызда гүлдеп, қыркүйек-қараша айларында жеміс салады. * Жемістері қардай ақ, тұқымдары жұмыртқа немесе эллипс тәрізді, ұзындығы 4-5 мм, түсі ақ, беті тегіс. * Құрғақшылыққа төзімді, топырақ талғамайды, қолдан сәндік үшін өсіріледі. Өсетін орны мен таралуы Қаржемістің отаны Солтүстік Америка, Канада да кездеседі. Қазақстанда ақ қаржеміс өседі. Дереккөздер
Егістік қарамықшасы

Егістік қарамықшасы - қалампырлар тұқымдасы, қарамықша туысына жататын бір не екі жылдық шөптесін өсімдік. Ботаникалық сипаты * Биіктігі 30-80 см-дей. * Өсімдікті түгелдей жұмсақ ұзын түк басқан. * Сабағы тік немесе бұтақтанған. * Жапырақтары қандауыр тәрізді (ұзындығы 3-10 см, ені 0,3-0,7 см), қарама-қарсы орналасқан, дара гүлдері сабағының ұшында жетіледі. * Күлтелері тостағанша жапырақшасынан қысқа, аталықтары - 10, аналықтары - бесеу. * Ірі гүлдері күлгін түсті. Мамырдан қыркүйекке дейін гүлдеп, жемістенеді. * Жемісі - бір ұялы қауашақ, жарылып ашылады. * Қара түсті ірі дәндері болады. Өсетін орны мен таралуы Еуропа мен Азияның қоңыржай климаттарында қарамықшаның 3 түрі кездеседі. Қазақстанда Тобыл-Есіл, Ертіс өзендерінің бойында, Каспий маңы ойпатында, Балқаш-Алакөл ойысында, Алтайда, Жетісу (Жоңғар), Іле Алатауларында және Қаратау жотасында егістік қарамықшасы өседі. Емдік қасиеті Емдік мақсатқа өсімдіктің сабағын, тамыры мен дәнін пайдаланады. Қарамықшаның дәндерінің несеп жүргізетін, қақырық түсіретін, қан тоқтататын және ішек құрттарын түсіретін қасиеті бар. Дәндерінің құрамында агростем қышқылынан тұратын гитагин сапонині бар, соған байланысты өсімдік - аса улы. Тағы қараңыз * Дәрілік өсімдіктер Дереккөздер
Дене мүсіні

Дұрыс мүсін Дұрыс мүсін деген адамның еркін тұрғандағы, басын және денесін түзу ұстай алатындай әдеттегі қалпы. (Омыртқа бағанының аздап табиғи иілісі: мойын және бел тұсы – алдыға, кеуде және сегізкөз тұсы – артқа иіліп тұру) Мүсін дұрыс болмағанда омыртқаның табиғи иілісі үлкейгені білініп тұрады. Сонымен қатар , омыртқа бағанынының бір жағына қисаюы – сколиоз дамуы мүмкін. Көп жағдайда омыртқа бағанының қисаюының алдын алуға, ал бастапқы кезеңінде – жөндеуге болады. Сол үшін мүсіннің дұрыс еместігіне, иық пен жауырынның бірдей емес орналасуына, жамбастың ауытқуына т.б өңіл аудармай қоюға болмайды. Мектепке дейінгі және мектеп жасындағы балаларда мүсін әлі дұрыс қалыптаспаған, өйткені балалар тез өсіп келе жатқанда (6-7,11-15жас) жағымсыз факторлар қатты әсер ететді.
Татыр сораң

Татыр сораң Өсімдіктің кездесетін жерлері Татыр сораң (Salsola gemmascens) - алабота тұқымдасына жататын шала бұта. Биіктігі 15-50 см, түбінен бастап тармақты, жапырақтары кезекті орналасқан. Дара гүлдері масақ тәрізді гүл шоғырында топтанған, шілде- тамыз бойы гүлдейді. Татыр сораң Иран, Монғолияда, КСРО-да Орта Азияда, Қазақстанда Үстірттің оңтүстігі мен солтүстігінде, Қызылқұмда тақырлы, сортаң, сазды жерлерде өседі. Дереккөздер
Тауартпа

Тауартпа Ерекшеліктері Тауартпа (Hordeumbulbusm)- астық тұқымдасына жататын көп жылдық шоптесін өсімдік. Биіктігі 50-100см, сабағының түп жағы бадана тәрізді жуан, жапырақтары жіңішке, ені 3-4мм,аздап бұдырлы, үстінгі беті түкті.Масағы жіңішке, ұзындығы 6-13см, ені 6-9мм, сынғыш, қыры қатты түкті, үш-үштен топтанған, ортанғысы тұқым береді, екі жағындағылары тұқымсыз. Мамыр мен маусымда гүлдейді. Тауарпа Жерорта теңізі маңында, Иранда, КСРО-да, Кавказ, Қырым, Орта Азия, Батыс Сібірде, Қазақстанда Түркістан маңы Алтай, Шу-Іле тауларында, Қаратауда, Батыс Тянь-Шаньда, оңтүстікте құрғақ далалы аймақтарда таудың оңтүстік беткейлерінде, тау баурайланады, өседі. Масақ салғанға дейін жақсы мал жайылымы және жақсынды пішінді шөп. Дереккөздер
Тауалға

Тауалға Ерекшеліктері Тауалға (Korolkovif Severzovii) - лалагүлдер тұқымдасына жататын көп жылдық өсімдік. Биіктігі 20-50см, сабағының төмен жағы жапырақсыз. Жапырақтары көгілдір, ұзындығы 15 см, ені 8 см төменгілеріне қарағанда жоғарғылары ұзындау. Гүлі шашақ, жоғарғылары аталықты, қалғандары қос жынысты. Гүлі қоршаулы 6 жапырақты. Батыс Тянь-Шаньда, Памир, Алтайда, Орта Азияда, Қазақстанда Шу-Іле Алатауында, Қаратаудың тасты беткейлерінде субалыпілік белдеуге дейін өседі. Қазақстанда сәуір-мамырда гүлдейді, жемісі көп тұқымды, ұзындығы 4,5см. 6 қырлы, ұзынан қақырапа ашылатын қорапша . Баданасында крахмал көп болады. Дереккөздер
Тау хрусталы

Тау хрусталы Химиялық құрамы Тау хрусталы- төмен температуралы кварцтың химиялық құрамы жағынан таза, түссіз, мөлдір, кейде солғын, сарғылт түсті түрі. Гексанол призма кейіптес друзалар, үлкен жеке кристалдар құрайды, кейде салмағы бірнеше тоннаға жететін масса түрінде де болады. Орта және төмен температуралы гидротермальдық процестерден жаралады. Тау хрусталы кварцты, дала шпатты, кварцты- карбонатты желілермен гранит пегматиттерінің қуыстарынан орын алады. Электротехника мен радиотехникада кеңінен қолданылады. Сарыарқа өңірінен табылды. Жоғары сапалы Тау хрусталы синтетикалық жолмен де алынады. Дереккөздер
Хайтахун Таширов

Таширов Хайтахун (15. 3. 1902, Қырғыстан ССР-і, Ош облысы, қазіргі Қарасу ауданы, Ача Мазар селосы, - 10. 2. 1963, Қызыл- Шарқ селосы.)- колхоз құрылысының ұйымдастырушыларының бірі. Соц. Еңбек Ері атағын 2 рет (1951, 57) алған. 1944 жылдан КОКП мүшесі. Қарасу ауданы, «Қызыл-Шарқ» к-зына бірінші мүше болды. 1937 ж. осы колхоздың председателі болып сайланды. Ташировтың басшылығымен колхоз өндірістік жоғары көрсеткіштерге жетті. Мақтаның әр гектарынан 1956 ж. 34,2 ц өнім жинады. Қырғыз ССР-і Жоғарғы Советінің депутаты. Қырғыз КП 11-съезінде делегат. Таширов 5 рет, Ленин орденімен, Еңбек қызыл ту ордені және бүкілодақтық ауыл шаруашылығы көрмесінің Үлкен Алтын медалымен және басқа да медальдармен марапатталған. Дереккөздер
Доминикан коммунистік партиясы

Доминикан Коммунистік партиясы Бағыты Доминикан Коммунистік партиясы (ДКП)- 1944 ж. астыртын жағдайда құрылған. 1946 ж. тамызға дейін Доминикан революциялық- демократиялық партиясы, 1965 жылға дейін Доминикан халықтық- социалистік партиясы (ДХСП) деп аталды. Дамудың қазіргі кезеңінде ДКП барлық патриоттық күштермен бірлесе отырып, ұлт-азаттық, антифеодалдық және антиимпериалистік революция жасауды алдына мақсат етіп қойып отыр. Мақсаты Түпкі мақсаты – елде социализм орнату. Екінші дүниежүзілік соғыстан кейін ДХСП американ империалистерінің қолшоқпары Р.Л. Трухильоның диктатурасына қарсы күрес жүргізіп, бұқара арасында ықпалын күшейтті. 1947 ж. 14 шілдеде үкімет ДХСП-н заңнан тыс деп жариялады. 1955 ж. маусымда ДХСП-ның бірінші конференциясы болып, партия уставын қабылдады. ДКП демократиялық централизмнің принциптері негізінде құрылған. Партияның жоғарғы мүшесі -ұлттық съез; съездер аралығындағы уақытта партияның бүкіл жұмысына съезд сайлаған ОК басшылық етеді. Партияның баспасөз мүшесі-«Популар» ( « El Popular) газеті. ДКП делегациялары коммунистік және жұмысшы партиялары өкілдерінің кеңестеріне ( 1957 ж. қараша, 1960 ж. қараша, 1969 ж. маусым. Мәскеу) қатысты. Дереккөздер
Марион Бартоли

Марио́н Бартоли́ ( 1984 жылдың 2 қазанын айында Франция, Ле-Пюи-ан-веледа дүниеге келген) – франциялық кәсіби теннисшы, әлемдегі экс-жетінші ракетка. Жетістіктері * Жеке сында Үлкен шлем турнирінің 1 дүркін жеңімпазы (Уимблдон-2013). * Жеке сында Үлкен шлем турнирінің 1 дүркін финалисты (Уимблдон-2007). * Жеке сында Үлкен шлем турнирінің 1 дүркін жартылай финалисты (US Open-2003). * Жеке сында WTA сериясындағы турнирлерде 8 дүркін жеңімпазы ( барлығы – 11). * Франция ұлттық командасының құрамасында Федерация Кубогының финалисты (2004). * Жеке сында юниорлар арасында Үлкен шлемның бір дүркін жеңімпазы (US Open-2001). * Жеке сында юниорлар арасында әлемдегі экс-екінші ракетка. * Жеке сында юниорлар арасында Orange Bowl (2001) турнирының 1 дүркін жартылай финалисты. Жалпы Ақпарат Марионның әкесі Вальтер дәрігер, осы уақытқа дейін өзінің жеке жұмысын жұргізеді. Қызының бапкері, дайындығына ақшалай көмек жасайды, бірақ 2013 жылдан бастап бапкерін өзгертіп, спаринг – серіктестігі Том Друэмен жаттыға бастады. Кумирлары - Моника Селеш пен Пит Сампрас. 2000 жылдың ақпан айынан бастап кәсіби теннисшы. 2013 жылы кәсіби тенниспен қош айтысты. Спорттық карьерасы Жыл соңындағы рейтингі Турнирларда Өнер Көрсету Жеке дәрежедегі турнирледе өнер көрсету Жеке дәрежеде Үлкен шлем турнирлердің финалы (2) Жеңістер (1) Жеңілістер (1) Жеке сында WTA турнирлердің финалы (19) Жеңістер (8) Жұптық сында өнер көрсету Жұптық сында WTA турнирінің финалы (7) Жеңісі (3) Жеңілістер (4) Жеке сындағы Үлкен Шлем турнирларда Өнер Көрсету {| class="wikitable" Сілтемелер * [http://www.wtatennis.com/players/player/1007 WTA сайтындағы профилі] * [http://www.itftennis.com/procircuit/players/player/profile.aspx?playerid=100000135 ITF сайтындағы профилі] * [http://www.fedcup.com/en/players/player/profile.aspx?playerid=100000135 Кубок Федерации сайтындағы профилі]